Дыжьыну зы, жэзу щы
Бабаев Къуанч и фэеплъу екIуэкIа дзюдомкIэ ебгъуанэ урысейпсо зэхьэзэхуэ зэIухам хэтащ Кавказ Ищхъэрэ, Ипщэ федеральнэ округхэм, Азербайджанымрэ Осетие Ипщэмрэ я спортсмен 429-рэ.
Къэбэрдей-Балъкъэрым и дзюдоистхэм зэпеуэм зы етIуанэ увыпIэрэ ещанэу 3-рэ щызыIэрагъэхьащ. Шаваев Хьэнапи и гъэсэн Мусуков Исхьэкъ кIэух зэIущIэр фIахьэхуащ. Темрокъуэ Азэмэт, Шэру Муртаз (тIури УнэшхуэлI Аслъэн и гъэсэнщ), Ижигов Озджан (тренерыр Бунятов Али-заде) сымэ ещанэ увыпIэр къахьащ.
— Мыгувэу къедгъэблэгъэну илъэсыщIэм и щIышылэм КИФЩI-м пашэныгъэр къыщыхьынымкIэ зэхьэзэхуэ Налшык щекIуэкIынущ икIи ди спортсменхэм я дежкIэ иджырей зэпеуэр къэпщытэныгъэу къэплъытэ хъунущ,- къыджиIащ зэхьэзэхуэм и судья нэхъыщхьэ, УФ-м щIыхь зиIэ и тренер Емкъуж Мухьэмэд. Урысейм, Европэм, дуней псом пашэныгъэр къыщыхьынымкIэ зэпеуэхэм щытекIуахэр хэтами, зэхьэзэхуэм ди щIалэхэм екIуу зыкъыщагъэлъэгъуащ. А текIуэныгъэхэр зыIэрагъэхьэныр тыншу зэрыщымытам и щыхьэтщ, дуней псом пашэныгъэр къыщыхьынымкIэ зэпеуэм щытекIуа Азербайджаным и спортсменым зыри зэрылъымысар.
УЭРДОКЪУЭ Азэмэт.
